ועדת החוקה, חוק ומשפט, כנסת 20, פרוטוקול מספר 236, 2016-07-18 09:50

ניסן סלומינסקי: רבותי, אני פותח את ישיבת הוועדה.

ניסן סלומינסקי: יש לנו רביזיה על החוק, על שני החוקים שאושרו.

ניסן סלומינסקי: חיים, מאחר שביקשת את הרביזיה, תנמק בבקשה.

חיים ילין: כבוד היושב-ראש, תודה רבה.

חיים ילין: הנימוק שלי, ואמרתי את זה בפתיח הבוקר, שחבר כנסת לא מדיח חבר כנסת.

חיים ילין: אני טוען שהחוק הזה הוא אנטי דמוקרטי, שהפגיעה של החוק הזה הרבה יותר גדולה מהתועלת שמביאה הדחת חבר כנסת, ולא משנה כמה חבר הכנסת קיצוני בדעותיו.

חיים ילין: הוא נבחר על-ידי העם, ולכן הריבון היחיד שיכול להדיח את אותו חבר הכנסת זה העם.

חיים ילין: ברגע שאנחנו, חברי הכנסת, לוקחים את החוק לידיים שלנו ומדיחים מתוך חקיקה את אותם חברי כנסת שנבחרו על-ידי העם, יש פה גם עם שנפגע שהוא בחר, וגם חברי כנסת שנפגעו על-ידי זה שנבחרו על-ידי העם והם אלה שמדיחים.

חיים ילין: ולכן החוק בתכליתו הוא אנטי דמוקרטי, בטח אנטי דמוקרטי בדמוקרטיה שהיא לא דמוקרטיה ישירה, שהיא דמוקרטיה ייצוגית.

חיים ילין: בעצם העם בוחר אותנו, אבל לא בוחר אותנו בשביל להדיח חברי כנסת, ולא משנה מה דעותיהם.

חיים ילין: דווקא החוזק של מדינת ישראל, שהיא המדינה הדמוקרטית היחידה במזרח-התיכון – קרנה של הדמוקרטיה הולכת ויורדת.

חיים ילין: צר לי, אבל ראש הממשלה עוד מעט, אם הוא ימשיך כך, הוא לא יוכל להיות גאה במדינת ישראל כדמוקרטיה היחידה במזרח-התיכון.

ניסן סלומינסקי: תודה רבה.

<סיגל קוגוט: הרביזיה על חוק-היסוד.

ניסן סלומינסקי: מי בעד הרביזיה, ירים את ידו.

ניסן סלומינסקי: מי נגד, ירים את ידו.

ניסן סלומינסקי: בעד הרביזיה – 3

ניסן סלומינסקי: נמנעים – אין

<סיגל קוגוט: הרביזיה על החוק הרגיל.

ניסן סלומינסקי: מי בעד, ירים את ידו.

ניסן סלומינסקי: מי נגד הרביזיה, ירים את ידו.

ניסן סלומינסקי: בעד הרביזיה – 3

ניסן סלומינסקי: נמנעים – אין

ניסן סלומינסקי: הרביזיה נפלה.

ניסן סלומינסקי: שתי הרביזיות נפלו.

ניסן סלומינסקי: שתי הצעות החוק התקבלו על-ידי ועדת החוקה - -

אוסאמה סעדי: בושה וחרפה.

ניסן סלומינסקי: - - והוכנו לקריאה שנייה ושלישית.

ניסן סלומינסקי: רבותי, אני רוצה לנצל את ההזדמנות שיש לנו כאן אורחות מאוד נכבדות וחשובות, בנות מצווה משוהם.

ניסן סלומינסקי: מה הנושא של היום?

<קריאה: מחנה מנהיגות.

ניסן סלומינסקי: אלעזר, הם כבר נפגשו אתך?

ניסן סלומינסקי: הם ייפגשו אחר-כך עם רויטל.

ניסן סלומינסקי: הם באו לראות איך הדמוקרטיה עובדת.

חיים ילין: הם באו לראות איך הדמוקרטיה מעבירה חוק אנטי-דמוקרטי.

חיים ילין: זה יפה...